62 THE ROYAL SOCIETY 



IMPERIAL SOCIETY OF NATURALISTS, Moscow 



SOCIETATI REGALI (Londiniensi) SOCIETAS CAESAREA NATURAE CURIOSORUM 

 MOSQUENSIS S. D. P. Omnium quae sunt in Rossia Physicorum societates 

 antiquissima Caesarea Societas Naturae Studiosorum, a. MDCCCV condita, 

 Societati Regali lustrum quinquagesimum celebranti pio lubentique gratulatur 

 animo, gratissima recolens memoria quantum Societas Illustrissima hoc longo 

 spatio ad disciplinas physicas propagandas tribuerit, quantamque ob ingentia 

 erga universum genus humanum merita auctoritatem apud omnes ubicumque 

 sunt viros doctos, scientiarum quae dicuntur exactarum cultores, optimo iure 

 habeat. Quis enim est qui nesciat, quam saepe Societas Vestra virorum 

 doctorum agmina in diversas ingentis Imperii Britannici partes sua impensa 

 legaverit, quibus ex legationibus praecipue eminet ilia quae Challenged ducis 

 nomen prae se fert, vel ilia altera quae solis discum Veneris sidere occultatum 

 observavit ? Summa omnino liberalitate sodales sociosque suos Societas Regali s 

 adsiduo adiuvabat, ita ut omnes denique oceanos omnesque orbis terrarum 

 partes fructiferis laboribus suis amplexa sit, cui rei Philosophical Transactions 

 illae, quae inde ab anno MDCLXIV eduntur, nee non Proceedings, qui iam 

 amplius centum annos florent, luculentissimo documento plane sunt. Crescat 

 ergo Illustrissima Societas, permaneat in iis rationibus, quas Oxonienses illi 

 Societatis Creatores secuti sunt postque hos egregii Sodales pio animo coluere 

 coluntque, quorum quod multi clarissimi viri nostrae Societatis Socii Honorarii 

 sunt, summo est nobis gaudio. 



Praeses: PROF. EMER. N. UMOW. 

 Vice-Praeses : PROF. EMER. A. SABANEJEFF. 

 Secretarii : PROF. ORD. DR. E. LEYST, 

 V. DEINEGA. 



Dedimus Mosquae, die XVI mensis lulii, a. MCMXII. 



FINLAND 



UNIVERSITY OF FINLAND, HELSINGFORS 



SOCIETATIS REGALIS PRO SCIENTIA NATURALI PROMOVENDA PRAESIDI CONSILIO 

 ET SODALIBUS RECTOR ET SfiNATUS L\IPERIALIS UNIVERSITATIS ALEXANDREAE 

 FINLANDENSIS Salutem. In Regali Societate Vestra hodie ducentos quinqua- 

 ginta annos celebratura e longe diversis excultorum populorum civitatibus 

 permulti confluunt ab academiis, Universitatibus, doctrinae institutis legati, 

 ut illi verecunde gratulantes tarn decoram memoriam rite revocent et cum 

 Sodalibus Vestrae Societatis laetentur, quod ea ipsa usque per saecula magnam 



